ගම්පහ - රතුපස්වල නගරයේදී පානීය ජලය ඉල්ලා සිදුකළ විරෝධතාවකදී සිදුකළ වෙඩි තැබීම සම්බන්ධයෙන් යුද හමුදා බ්‍රිගේඩියර්වරයෙකු ඇතුළු හමුදා සාමාජිකයින් සිව් දෙනෙකුට එරෙහිව ගොනුකර ඇති නඩුව ලබන ජුනි 11 වනදා දක්වා කල් තැබුණා.ඒ එම නඩුව ගම්පහ මහාධිකරණයේ ත්‍රිපුද්ගල විනිසුරු මඩුල්ලක් හමුවේ අද යළි කැඳවූ අවස්ථාවේදීයි. 2013 වසරේ අගෝස්තු පළවනදා සිදුවූ මෙම වෙඩි තැබීමෙන් තුන්දෙනෙකු මියගිය අතර, නීතිපතිවරයා විසින් මෙම නඩුව ගම්පහ මහාධිකරණය හමුවේ ගොනුකරනු ලැබුවා.